CELEX: 62013CN0336
Language: sk
Date: 2013-06-19 00:00:00
Title: Vec C-336/13 P: Odvolanie podané 19. júna 2013 : Európska komisia proti rozsudku Všeobecného súdu (prvá komora) z  10. apríla 2013 vo veci T-671/11, IPK International — World Tourism Marketing Consultants GmbH/Európska komisia

7.9.2013   
            
            
               SK
            
            
               Úradný vestník Európskej únie
            
            
               C 260/25
            
         Odvolanie podané 19. júna 2013: Európska komisia proti rozsudku Všeobecného súdu (prvá komora) z 10. apríla 2013 vo veci T-671/11, IPK International — World Tourism Marketing Consultants GmbH/Európska komisia
   (Vec C-336/13 P)
   2013/C 260/43
   Jazyk konania: nemčina
   
      Účastníci konania
   
   
      Odvolateľka: Európska komisia (v zastúpení: F. Dintilhac, G. Wilms, G. Zavvos, splnomocnení zástupcovia)
   
      Ďalší účastník konania: IPK International — World Tourism Marketing Consultants GmbH
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu (prvá komora) z 10. apríla 2013 vo veci T-671/11,
            
         
               —
            
            
               zamietol žalobu IPK International — World Tourism Marketing Consultants GmbH proti Komisii z 22. decembra 2011,
            
         
               —
            
            
               zaviazal IPK International — World Tourism Marketing Consultants GmbH na náhradu trov konania na oboch stupňoch.
            
         
      Odvolacie dôvody a hlavné tvrdenia
   
   Napadnutý rozsudok je podľa názoru odvolateľky z právneho hľadiska nesprávny z viacerých dôvodov:
   
               a)
            
            
               je v rozpore s judikatúrou Súdneho dvora, podľa ktorej kompenzačné úroky slúžia na vyrovnanie inflácie;
            
         
               b)
            
            
               na rozdiel od judikatúry Súdneho dvora nerozlišuje medzi kompenzačnými úrokmi a úrokmi z omeškania a stanovuje obe úrokové sadzby vo výške úrokovej sadzby Európskej centrálnej banky (ECB) pre hlavné refinančné operácie zvýšenej o dva body;
            
         
               c)
            
            
               je nesprávny z právneho hľadiska, keďže kapitalizuje kompenzačné úroky a úroky z omeškania počíta od 15. apríla 2011;
            
         
               d)
            
            
               nesprávne vykladá napadnuté rozhodnutie a svoj vlastný rozsudok vo veci T-297/05 (1) a skresľuje skutočnosti;
            
         
               e)
            
            
               nie je dostatočne odôvodnený: nedajú sa z neho vyčítať dôvody pre použitú výšku kalkulovaných úrokov a pre začiatok počítania úrokov z omeškania a samotné odôvodnenie je rozporuplné;
            
         
               f)
            
            
               porušuje zásady práva Únie týkajúceho sa obohatenia.
            
         
      (1)  Rozsudok Všeobecného súdu z 15. apríla 2011, Ú. v., s. II — 1859.